12. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 89 της 29 Ιαν./3 Φεβρ. 1977 (ΦΕΚ Α΄ 30) Περί ιδρύσεως Λαογραφικού Μουσείου και Αρχείου, και Μουσείου Εκμαγείων και Αντιγράφων παρά τω Πανεπιστημίω Ιωαννίνων. Έχοντες υπ' όψει: 1)Τας διατάξεις των άρθρ. : α)16 του Ν.Δ. 746/70 "περί ιδρύσεως Πανεπιστημίου εν Ιωαννίνοις", β)31 (παρ. 3 και 4) του Ν.Δ. 3974/1959, "περί τροποποιήσεως και συμπληρώσεως των περί των Ανωτάτων Εκπαιδευτικών Ιδρυμάτων ισχυουσών διατάξεων", γ)9 του Α.Ν. 1895/1939 "περί οργανισμού του Πανεπιστημίου Θεσσαλονίκης", δ)1 (παρ. 2) του Α.Ν. 553/1968 "περί του Βοηθητικού Διδακτικού Προσωπικού των Ανωτάτων Εκπαιδευτικών Ιδρυμάτων", ε)2, 3 και 5 του Ν.Δ. 216/1974 "περί συστάσεως Υπουργείου Προεδρίας Κυβερνήσεως". 2)Την γνώμην της Φιλοσοφικής Σχολής (συνεδρίαι: 24.1.1973, 5.2.1976 και 12.2.1976), του Οικονομικού Συμβουλίου (συνεδρία: 13.10.1975) και της Συγκλήτου (συνεδρία: 20.3.1973 και 19.3.1976) του Πανεπιστημίου Ιωαννίνων, και 3)Την υπ' αριθ. 783/1976 γνωμοδότησιν του Συμβουλίου της Επικρατείας, προτάσει των Ημετέρων Υπουργών Προεδρίας Κυβερνήσεως, Οικονομικών και Εθνικής Παιδείας και Θρησκευμάτων, απεφασίσαμεν: Άρθρ.1.-Ιδρύονται παρά τη Φιλοσοφική Σχολή του Πανεπιστημίου Ιωαννίνων τα κάτωθι παραρτήματα: 1)Λαογραφικόν Μουσείον και Αρχείον. 2)Μουσείον Εκμαγείων και Αντιγράφων Αρχαίας Ελληνικής και Βυζαντινής Τέχνης. Άρθρ.2.-Σκοπός των δια του άρθρ. 1 του παρόντος ιδρυομένων παρά τη Φιλοσοφική Σχολή παραρτημάτων είναι: 1)Του Λαογραφικού Μουσείου και Αρχείου: η εποπτική διδασκαλία και η άσκησις των φοιτητών εις το μάθημα της Λαογραφίας, η διασφάλισις και η συντήρησις των υπαρχόντων αντικειμένων, η μεθοδική έκθεσις αυτών, η οργάνωσις και συστηματικός εμπλουτισμός των Συλλογών, έτι δε η οργάνωσις της συλλογής υλικού, κυρίως εκ του λαογραφικού ζωτικού χώρου της Ηπείρου αλλά και εξ άλλων περιοχών της Ελλάδος, η συστηματική κατάταξις του υπάρχοντος και συλλεγομένου υλικού και η επιστημονική σπουδή αυτού. 2)Του Μουσείου Εκμαγείων και Αντιγράφων: η συγκρότησις διδακτικής συλλογής εκμαγείων αρχαίων έργων γλυπτικής, ευρισκομένων εις Ελληνικά και Ξένα Μουσεία, ως και αντιγράφων πάσης φύσεως καλλιτεχνημάτων της Αρχαίας, της Μεσαιωνικής και της Νεωτέρας εποχής, και η κατάρτισις αρχείου φωτογραφιών, διαφανειών και σχεδίων κλασσικών και βυζαντινών έργων τέχνης, ως επίσης αρχαιολογικών μικροαντικειμένων, και συλλογής αρχαιολογικών αντικειμένων μικράς ή ουδεμιάς αρχαιολογικής αξίας (όστρακα, λεπίδες κλπ.) δια τας ασκήσεις των φοιτητών, τηρουμένης της περί αρχαιοτήτων νομοθεσίας. Άρθρ.3.-Διευθυντής εκάστου των δια του παρόντος ιδρυομένων Παραρτημάτων καθίσταται αυτοδικαίως ο καθηγητής της οικείας Έδρας, ή κενής ούσης της Έδρας, ο εις ον ανετέθη η διδασκαλία των μαθημάτων της Έδρας ταύτης καθηγητής. Άρθρ.4.-Συνιστώνται αι κάτωθι θέσεις προσωπικού δια τας ανάγκας των δια του άρθρ. 1 του παρόντος Π.Δ/τος ιδρυομένων Παραρτημάτων: 1)Παρά τω Λαογραφικώ Μουσείω και Αρχείω: Μία θέσις Επιμελητού, και  Μία θέσις Βοηθού. 2)Παρά τω Μουσείω Εκμαγείων και Αντιγράφων: Μια θέσις τεχνίτου Εκμαγείων – συντηρητού, και Μία θέσις καλλιτέχνου σχεδίου, αμφότεραι επί συμβάσει ιδιωτικού δικαίου αορίστου χρόνου, διεπόμεναι υπό των διατάξεων των Ν.Δ. 385/1969 και 1198/1972. Ως ειδικά τυπικά προσόντα διορισμού εις τας ανωτέρω θέσεις ορίζονται: Δια την θέσιν τεχνίτου εκμαγείων – συντηρητού απολυτήριον Δημοτικού Σχολείου και ανάλογος προς το αντικείμενον της θέσεως ταύτης, εμπειρία προσηκόντως αποδεικνυομένη. Δια την θέσιν καλλιτέχνου σχεδίου, πτυχίον Μέσης Εκπαιδευτικής Σχολής Σχεδιαστών. 3)Παρά τη Φιλοσοφική Σχολή του Πανεπιστημίου Ιωαννίνων και δια την εξυπηρέτησιν των αναγκών αμφοτέρων των δια του άρθρ. 1 του παρόντος Π.Δ/τος ιδρυομένων παραρτημάτων: (Αντί για τη σελ. 636, 05) Σελ. 636,05(α) Τεύχος 694 – Σελ. 123 Φιλοσοφική Σχολή Ιωαννίνων 31.Η.β.11-12 Μία θέσις φωτογράφου επί συμβάσει ιδιωτικού δικαίου αορίστου χρόνου, διεπομένη υπό των διατάξεων των Ν.Δ. 385/1969 και 1198/1972. Ως ειδικά τυπικά προσόντα διορισμού εις την ανωτέρω θέσιν ορίζονται απολυτήριον Δημοτικού Σχολείου και ανάλογος προς την θέσιν ταύτην εμπειρία, προσηκόντως, αποδεικνυομένη. Εις τον επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Π.Δ/τος. 